stanford-oval/wikipedia huggingface dataset:
Sammutus
Sammutusmenetelmät > Tukahdutus

Kun paloa tukahdutetaan, siitä poistetaan happea tai estetään palon lisähapen saaminen eli annetaan hapen kulua palavasta tilasta loppuun. Mitä pienempi palamisilman happipitoisuus on, sitä hitaampi palamisreaktio. Liian pienessä happipitoisuudessa palaminen ei jatku. Esimerkiksi kynttilän liekki ei pysty palamaan, kun ilmassa on happea alle 14 tilavuusprosenttia. Mitä korkeampi lämpötila on, sitä pienemmässä happipitoisuudessa palo jatkuu. Esimerkiksi tavallisen asuinhuoneen sytyttyä kokonaan palamaan, mutta ovien ja ikkunoiden ollessa kiinni, palo kuluttaa käytännössä kaiken hapen huoneesta ja jää, kuten sanotaan, hengittämään: kun lisähappea imeytyy tilaan ovien ja ikkunoiden raoista, palo kiihtyy hetkeksi ja palokaasut laajenevat. Silloin lisähapen virtaus estyy ja palo hiipuu, mikä pienentää palokaasujen tilavuutta ja kierros alkaa taas alusta.
Tukahduttaminen on helppo sammutusmenetelmä, jos palo on rajatussa tiiviisti suljettavassa tilassa, kuten kattilassa tai roskalaatikossa, jolloin kannen asettaminen paikalleen sammuttaa palon.
Tukahduttaminen ei sovellu sellaisten aineiden sammuttamiseen, joissa palon tarvitsema happi on sitoutunut helposti vapautuvassa muodossa itse palavaan aineeseen.
Tällaisia aineita ovat esimerkiksi räjähteet, kuten TNT, tai hapettavat aineet, kuten orgaaniset peroksidit.
Sammutusmenetelmät > Inhibitio

Inhibitio eli antikatalyysi on sammutusmenetelmä, joka vaikuttaa vain liekkipaloihin. Inhibitiossa puututaan kemiallisesti palon ketjureaktion välituotteisiin, niin sanottuihin vapaisiin radikaaleihin, siten, etteivät välituotteet kohtaa suotuisissa olosuhteissa. Antikatalyyttinen sammute ei muodosta yhdisteitä palamisreaktion välituotteiden kanssa.
Inhibitio ei toimi hehkupaloissa, sillä niissä palaminen tapahtuu suoraan palavan aineen pinnassa ilman välituotteita.
Aiheesta muualla

Kuvia tai muita tiedostoja aiheesta Sammutus Wikimedia Commonsissa
Rock of Ages

Rock of Ages on jukeboksimusikaali, jossa kuullaan 1980-luvun rock-musiikkia. Siinä kuullaan muun muassa Europen, Twisted Sisterin, Bon Jovin ja Poisonin kappaleita. Musikaalin on käsikirjoittanut Chris D'Arienzo ja se esitettiin ensimmäisen kerran Broadwaylla.
Musikaalin Suomen kantaesitys oli Turun kaupunginteatterissa lokakuussa 2016. Sen ohjasi Mikko Kouki.
Rock of Agesista on tehty myös samanniminen elokuva.
Saxigon

| Saxigon Pepa Päivinen |
| --- | --- | --- |

Studioalbumin tiedot
 Äänitetty : Sound And Fury Studio
 Julkaistu: 1997
 Tuottaja(t): Edward Vesala
 Tyylilaji: free jazz, contemporary jazz
 Kesto: 58.56
 Levy-yhtiö: Strawberry Records (SBCD 030)
Pepa Päivisen muut julkaisut
|   | Saxigon 1997 | Umpsukkelis 1999 |
Saxigon on saksofonisti Pepa Päivisen ensimmäinen sooloalbumi.
Kappaleet

Kaikki kappaleet Edward Vesala
Saxigon – 14.05
Secret Knowledge – 14.57
Almond Snow – 8.15
Surface of the Well – 11.50
Phenomena – 9.19
Kokoonpano

Edward Vesala – rummut, lyömäsoittimet
Jimi Sumén – kitara
Iro Haarla – kosketinsoittimet, harppu
Pepa Päivinen – tenori-, baritonisaksofoni
Aiheesta muualla

Saxigon discogs.com -sivustolla
Raud-Ants

| Raud-Ants> Tiedot |
| --- | --- |
Tyylilaji:  folk metal
Kotipaikka:  Viro
Laulukieli:  Vatja
Jäsenet:  Eva Tolsa, laulu   Madis Arukask, laulu   Marion Selgall, kitara   Arno Looga, bassokitara   Andres Linnupuu, rummut   Marju Varblane, viulu   Tarvi Martens,  6-kielinen kannel  
Infobox OKNimi-testi OK: 
Raud-Ants on virolainen folk metal -yhtye.
Yhtye perustettiin vuonna 2002. Se yhdistää virolaisia kansanlauluja metallimusiikkiin ja esittää kappaleet vatjan kielellä. Vuonna 2005 se julkaisi albumin Karjasepõli. Seuraavana vuonna yhtye osallistui vähemmistökielten laulufestivaalilla Liet-Lavlutilla päästen loppukilpailuun, jossa esitti vatjaksi kappaleen Kui miä kazvolin kanainõ.
Kokoonpano

Eva Tolsa - laulu
Marion Selgall - laulu
Tarvi Martens - 6-kielinen kannel
Madis Arukask - kitara
Marju Varblane - jouhikko, viulu
Arno Looga - basso
Andres Linnupuu - rummut
Diskografia

Karjasepõli (2005)
Aiheesta muualla

raud-ants.com (Arkistoitu – Internet Archive)
Sarsanvirta

| Sarsanvirta |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°26′51″N, 24°07′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  ei ole 
Järvinumero:  35.713.1.024
Mittaustietoja
Pinnankorkeus:  86,1 m  
Rantaviiva:  1,409 km  
Pinta-ala:  1,65 ha  
Saaria:  ei saaria  
 fiSarsanvirta 
Sarsanvirta  tai myös Sarsanuoma  tai vain Sarsa on Pirkanmaalla Kangasalla Kangasalan keskustaajaman lähellä sijaitseva pitkänmuotoinen lampi.
Maantietoa

Lammen pinta-ala on 1,7 hehtaaria ja se on 700 metriä pitkä ja 100 metriä leveä. Lammella on jokimainen muoto ja se sijaitsee osittain peltoalueella, aivan Kangasalan keskustaajaman kaakkoispuolella. Rantaviivan pituus on 1,4 kilometriä ja rannat ovat vain muutaman kiinteistön ja vapaa-ajan asunnon vaikutuspiirissä.
Vesistösuhteet

Sarsanvirta sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueeseen (35.71), jonka Roineen alueeseen (35.713) lampi kuuluu. Vedenpinnan korkeus on 86,1 metriä mpy. Lammella ei ole tulo-ojia eikä laskuojia.
Historiaa

Sarsa on ollut aikoinaan Vesijärven, Längelmäveden ja Pälkäneveden yhdessä muodostaman laajemman järven lasku-uoma Roineeseen. Sen varrella Huutijärvellä oli kivikaudella tärkeitä asuinpaikkoja. Sarsan luusua sijaitsi Vääksynsalmessa ja laskupaikka lahdenpohjukassa, joka on nykyään Säkkölänjärvi. Sarsanvirran juoksu loppui 10. kesäkuuta 1604, kun Pälkäneveden ja Mallasveden välinen maakannas petti runsaslumisen talven jälkeen 15 kilometriä Sarsasta kaakkoon Pälkäneellä. Siellä Hykiänpuron kasvanut virtaus kulutti puron pohjaa ja syvensi sitä niin, että vesi ryöstäytyi valtavaksi koskeksi, jota kutsuttiin Kostianvirraksi. Seuraavien viikkojen aikana Längelmäveden pinta aleni noin kolme metriä, Pälkäneveden pinta vieläkin enemmän, ja Ihariin, näitä yhdistäneen entisen salmen paikalle, muodostui Iharinkoski, jossa vesi virtasi nyt Längelmävedestä Pälkäneveteen. Iharinkoski rauhoittui vielä 1830 tapahtuneen Kaivannon kanavan onnettomuudessa, joka laski Längelmäveden pintaa puolitoista metriä.
Kalmbergin kartastossa vuodelta 1855–1856 on Sarsan ympäristö metsää ja Vääksynsalmen alue niittymaata. Lammen pohjoispäässä sijaitsee kartassa torppa ja Joutsiniemen kartanon ympärillä on hieman peltomaata.
Vuoden 1953 peruskartassa on Sarsanuoman ympärillä peltomaata ja metsää. Säkkölänjärven lahti, joka on Sarsan entinen uoma, ulottui vanhalle harjua pitkin kulkeneelle tielle. valtatien 12 linjaus katkaisee myöhemmin lahden pään omaksi lammeksi.
Sarsan uomasta on jäänteinä jäljellä Sarsanuoma, sen eteläpuolella sijaitseva Säkkölänjärven kuuluva pitkä lahti ja sen yläpuolinen pitkä lampi, sekä kaksi lampea ennen Vääksynjokea. Lammet ovat nimeltään Kyläjärvi ja Sepänjärvi . Vääksynjoki on jäänne matalaksi jääneestä Vääksynsalmesta, jossa sijaitsee nykyään myös Pohtionlampi.
Kirjailija Sakari Pälsi on sijoittanut historiallisen romaaninsa Kova Mies ja Nimetön tapahtumat Sarsan maisemiin.[lähde? ]
Aiheesta muualla

Kangasalan kunnan sivut
Sarsan uoma valtatieltä 12 nähtynä (Google Street View)
Sarsa, Ihari ja Kaivanto. Kangasalan merkilliset vesistömullistukset vuosisatojen aikana, Aamulehti, 14.06.1936, nro 158, s. 14, Kansalliskirjaston digitaaliset aineistot
Sam Jardine

| Sam Jardine> Henkilötiedot |
| --- | --- |
Syntynyt: 12. elokuuta 1993 (ikä 31) Lacombe, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  95 kg
Pelaajaura
Pääsarjaura:  2015–2024
Aik. seurat:  Rockford IceHogs (AHL) Indy Fuel (ECHL) San Antonio Rampage (AHL) Colorado Eagles (ECHL) Toronto Marlies (AHL) Orlando Solar Bears (ECHL) Newfoundland Growlers (ECHL) Greenville Swamp Rabbits (ECHL) Bratislava Capitals (ICEHL) HIFK (SML) Cardiff Devils (EIHL) Calgary Wranglers (AHL)
NHL-varaus:  169. varaus, 2011 Chicago Blackhawks
Samuel Jardine (s. 12. elokuuta 1993 Lacombe, Alberta, Kanada) on kanadalainen uransa lopettanut jääkiekkopuolustaja.
Ura > Seuraura > Juniori- ja yliopistovuodet

Jardine on Winnipeg MHA:n kasvatti. Hän vietti suurimman osan juniorivuosistaan kuitenkin Albertassa. Kauden 2009–2010 Jardine pelasi suurimmaksi osaksi AMHL-juniorisarjaa Red Deer Rebelsissa, jonka tehokkain puolustaja hän oli tehoilla 9+15=24, joilla Jardine jakoi sarjan puolustajien pistepörssin kuudennen sijan	Lethbridge Y's Men Hurricanesin Darren Dietzin ja Leduc Oil Kingsin Keaton Whiten kanssa. Hänet valittiin kauden päätteeksi AMHL:n parhaaksi puolustajaksi. Jardine debytoi samalla kaudella myös AJHL-junioriliigan Camrose Kodiaksissa, jossa hän pelasi kaksi seuraavaa kautta.
Kaudella 2010–2011 Jardine jakoi tehoilla 4+7=11 koko AJHL:n pudotuspelien puolustajien maalipörssin voiton Fort McMurray Oil Baronsin Sam Higginsin kanssa sekä puolustajien pistepörssin voiton Okotoks Oilersin Colton Hayesin ja Fort McMurray Oil Baronsin Brock Maschmeyerin kanssa. Hän eteni Kodiaksin kanssa aina AJHL:n finaaleihin saakka, mutta mestaruuden vei lopulta kuitenkin Spruce Grove Saints. Jardine valittiin liigan eteläisen divisioonan tulokkaiden tähdistökentälliseen. Royal Bank Cupissa hän jakoi tehoilla 1+4=5 joukkueensa sisäisen pistepörssin voiton isoveljensä Claytonin kanssa.
Chicago Blackhawks varasi Jardinen kuudennella kierroksella 169. pelaajana NHL:n varaustilaisuudessa 2011. Kaudella 2011–2012 hän oli tehoilla 11+19=30 Camrose Kodiaksin AJHL-joukkueen eniten maaleja tehnyt puolustaja sekä tehokkain puolustaja Craig Bokenfohrin kanssa. He jakoivat koko liigan puolustajien pistepörssin Canmore Eaglesin Justin Krabbenin ja Fort McMurray Oil Baronsin Austin Yadlowskin kanssa. Jardine valittiin kauden päätteeksi AJHL:n eteläisen divisioonan tähdistökentälliseen.Vuosina 2012–2015 hän kävi Ohion osavaltionyliopistoa. Junior -vuotenaan 2014–2015 Jardine toimi joukkueensa varakapteenina. Hän oli OSU:n tehokkain puolustaja tehoilla 2+10=12.
Ura > Maajoukkueura

Jardine edusti Canada Westin joukkuetta World Junior A Challengessa vuosina 2010 ja 2011, joista jälkimmäisessä turnauksessa hän toimi joukkueen kapteenina ja voitti kultaa. Jardine oli kolmella syöttöpisteellään Canada Westin paras syöttäjä.
Muuta

Jardinen isoveli Clayton pelasi omalla urallaan hyökkääjänä Merrimack Collegen yliopistojoukkueessa. Veljekset pelasivat kahdella kaudella joukkuetovereina Camrose Kodiaksin AJHL-joukkueessa. Clayton Jardine toimii nykyään joukkueen päävalmentajana.
Savolanniemi

Savolanniemi on yksi Kuopion  Saaristokaupunkiin kuuluvista kaupunginosista.
Sijainti ja palvelut

Savolanniemi sijaitsee Kuopion Saaristokaupungissa, noin 15-30 minuutin matkan päässä kaupungin keskustasta. Savolanniemen voi rajata karkeasti alueeksi Pirtinkaaresta etelään. Savolanniemen alueella ei ole palveluja, lähin kauppa (K-Market) sijaitsee noin 15 minuutin kävelymatkan päässä Savolanniemen keskiosista.
Asutusalueet

Savolanniemen alkupäässä ei ole asutusta, kaupunki-infra on kuitenkin jo rakennettu. Asutus onkin keskittynyt keskiosiin, jossa sijaitsee lähes kaikki asutus.
(Vanhentunut tieto)
Tulevaisuus

Savolanniemi on suunniteltu rakennettavaksi loppuun viimeisenä Saaristokaupungin kolmesta muusta niemestä (Pirttiniemi, Lehtoniemi ja Rautaniemi)
Tulevaisuus > Silta Rautaniemeen

Savolanniemen päästä on suunniteltu Pölläkänlahden ylittävää siltaa Rautaniemeen ja rakennustöiden arvioidaan valmistuvan syksyllä 2013 päivitettävä
Aiheesta muualla

http://www.saaristokaupunki.fi
Kuopion kaupunginosat ja asuinalueet
| --- | --- |
Kaupunginosat (numerojärjestyksessä):  001 Väinölänniemi · 002 Vahtivuori · 003 Maljalahti · 004 Multimäki · 005 Kuopionlahti · 006 Hatsala · 007 Niirala · 008 Haapaniemi · 009 Itkonniemi · 010 Männistö · 011 Linnanpelto · 012 Puijonlaakso · 013 Savilahti · 014 Peipposenrinne · 015 Särkiniemi · 016 Kettulanlahti · 017 Rahusenkangas · 018 Rönö · 019 Rypysuo · 020 Päiväranta · 021 Julkula · 022 Sorsasalo · 023 Kelloniemi · 024 Levänen · 025 Jynkkä · 026 Neulamäki · 027 Puijo · 028 Niuva · 029 Neulaniemi · 030 Kolmisoppi · 031 Neulalampi · 032 Litmanen · 033 Lehtoniemi · 034 Pirtti · 035 Pitkälahti · 036 Hiltulanlahti · 037 Rautaniemi · 038 Kiviharju · 039 Vanuvuori · 040 Melalahti · 041 Kurkimäki · 042 Vehmersalmi · 043 Karttula · 050 Nilsiä · 051 Tahko · 060 Maaninka · 061 Keskisaari · 070 Juankoski · 071 Säyneinen
Asuinalueita:  Inkilänmäki · Kettulanlahti · Petonen · Saarijärvi · Saaristokaupunki
Raymond Ndong Sima

Raymond Ndong Sima (23. tammikuuta 1955) on gabonilainen poliitikko ja ekonomisti. Syyskun 2023 sotilasvallankaappausta johtanut ryhmittymä on nimittänyt hänen Gabonin väliaikaiseksi pääministeriksi.
Elämänvaiheita

Sima on kotoisin Gabonin pohjoisosista ja hän suorittanut opintonsa Ranskassa. Hänet kutsuttiin maan hallitukseen ministeriksi vuonna 1986 vastuualueenaan rakennemuutokset ja suhteiden hoitaminen  Kansainväliseen valuuttarahastoon ja Maailmanpankkiin.
Sima on aikaisemmin ollut syrjäytetyn Ali Bongo Ondimban tukija ja toiminut Gabonin pääministerinä vuodet 2012- 2014. Hän on sittemmin ryhtynyt vastustamaan häntä ja ollut tämän vastaehdokkaana presidentinvaaleissa vuosina 2016 ja 2023. Varsinkin jälkimmäisiä vaaleja on pidetty vilpillisinä. Sima kampanjoi vuoden 2023 vaaleissa aluksi itse, mutta kehotti tukijoitaan siirtymään akateemikko Albert Ondo Ossan tukijoiksi.
Hallitukseensa Sima on ottanut henkilöitä läpi poliittisen kentän. Hän on sanonut olevansa kiinnostunut presidenttiehdokkuudesta seuraavissa vaaleissa. Uudet vaalit hän haluaa järjestää kahden vuoden kuluttua. Hän on lisännyt, että jos halutaan saada aikaan pysyviä tuloksia, hän haluaa sotilasjuntalta vapaat kädet hoitaa asioita.
Richard Nixonin hallitus

| Richard Nixonin hallitus |
| --- | --- |
  Yhdysvaltain 37. kabinetti
 Hallitus kesäkuussa 1972
Toimikausi alkoi:  20. tammikuuta 1969
Toimikausi päättyi:  9. elokuuta 1974
Jäsenet
Hallituksen johtaja:  Richard Nixon
Ministerien lukumäärä:  12
Hallituspuolueet:  Republikaanit
Oppositiopuolueet:  Demokraatit
Historia
Vaalit:  Yhdysvaltain presidentinvaalit 1968 Yhdysvaltain presidentinvaalit 1972
Edellinen:  Lyndon B. Johnsonin hallitus
Seuraava:  Gerald Fordin hallitus
Richard Nixonin hallitus (engl. Nixon Cabinet) oli Yhdysvaltain hallitus, jonka virkakausi oli 20. tammikuuta 1969 – 9. elokuuta 1974.
Hallitus

| Virka | Viranhaltija | Virassa | Kuva |
| --- | --- | --- | --- |
| Presidentti | Richard Nixon | 1969–1974 |  |
| Varapresidentti | Spiro Agnew | 1969–1973 |  |
| Varapresidentti | Gerald Ford | 1973–1974 |  |

| Ulkoministeri | William P. Rogers | 1969–1973 |  |
| Ulkoministeri | Henry Kissinger | 1973–1977 |  |
| Valtiovarainministeri | David M. Kennedy | 1969–1971 |  |
| John Connally | 1971–1972 |  |  |
| George P. Shultz | 1972–1974 |  |  |
| William E. Simon | 1974–1977 |  |  |
| Puolustusministeri | Melvin Laird | 1969–1973 |  |
| Puolustusministeri | Elliot L. Richardson | 1973 |  |
| Puolustusministeri | James R. Schlesinger | 1973–1975 |  |
| Oikeusministeri | John N. Mitchell | 1969–1972 |  |
| Oikeusministeri | Richard Kleindienst | 1972–1973 |  |
| Oikeusministeri | Elliot L. Richardson | 1973 |  |
| Oikeusministeri | William B. Saxbe | 1974–1975 |  |
| Ylipostimestari | Winton M. Blount | 1969–1971 |  |
| Sisäministeri | Walter Joseph Hickel | 1969–1970 |  |
| Sisäministeri | Rogers Morton | 1971–1975 |  |
| Maatalousministeri | Clifford M. Hardin | 1969–1970 |  |
| Maatalousministeri | Earl Butz | 1971–1976 |  |
| Kauppaministeri | Maurice Stans | 1969–1972 |  |
| Kauppaministeri | Peter G. Peterson | 1972–1973 |  |
| Kauppaministeri | Frederick B. Dent | 1973–1975 |  |
| Työministeri | George P. Shultz | 1969–1970 |  |
| Työministeri | James D. Hodgson | 1970–1973 |  |
| Työministeri | Peter J. Brennan | 1973–1975 |  |
| Terveys-, opetus- ja hyvinvointiministeri | Robert Finch | 1969–1970 |  |
| Terveys-, opetus- ja hyvinvointiministeri | Elliot L. Richardson | 1970–1973 |  |
| Terveys-, opetus- ja hyvinvointiministeri | Caspar Weinberger | 1973–1975 |  |
| Asunto- ja kaupunkikehityksen ministeri | George W. Romney | 1969–1973 |  |
| Asunto- ja kaupunkikehityksen ministeri | James Thomas Lynn | 1973–1975 |  |
| Liikenneministeri | John A. Volpe | 1969–1973 |  |
| Liikenneministeri | Claude Brinegar | 1973–1975 |  |
| Valkoisen talon budjettijohtaja | Robert Mayo | 1969–1970 |  |
| Valkoisen talon budjettijohtaja | George P. Shultz | 1970–1972 |  |
| Valkoisen talon budjettijohtaja | Caspar Weinberger | 1972–1973 |  |
| Valkoisen talon budjettijohtaja | Roy Ash | 1973–1975 |  |
| Yhdistyneiden kansakuntien suurlähettiläs | Charles Yost | 1969–1971 |  |
| Yhdistyneiden kansakuntien suurlähettiläs | George H. W. Bush | 1971–1973 |  |
| Yhdistyneiden kansakuntien suurlähettiläs | John A. Scali | 1973–1975 |  |
| Presidentin neuvonantaja | Arthur F. Burns | 1969 |  |
| Presidentin neuvonantaja | Daniel Patrick Moynihan | 1969–1970 |  |
| Presidentin neuvonantaja | Bryce Harlow | 1969–1970 |  |
| Presidentin neuvonantaja | Robert Finch | 1970–1972 |  |
| Presidentin neuvonantaja | Donald Rumsfeld | 1970–1971 |  |
| Presidentin neuvonantaja | Anne Armstrong | 1973–1974 |  |
| Presidentin neuvonantaja | Dean Burch | 1974 |  |
| Presidentin neuvonantaja | Kenneth Rush | 1974 |  |
Aiheesta muualla

Kuvia tai muita tiedostoja aiheesta Richard Nixonin hallitus Wikimedia Commonsissa
Robert Joy

Robert Joy vuonna 2017.
Robert Joy (s. 17. elokuuta 1951) on kanadalainen näyttelijä. Parhaiten tunnettu roolistaan Dr. Sid Hammerback televisiosarjasta CSI: New York. Hän näytteli myös Charlieta elokuvassa Kuolleiden valtakunta (2005).
Aiheesta muualla

Robert Joy Internet Movie Databasessa. (englanniksi)
Rhythm of Love

| Rhythm of Love Kylie Minogue |
| --- | --- | --- |

Studioalbumin tiedot
 Äänitetty : 1990
 Julkaistu: 1990
 Tuottaja(t): Stock Aitken Waterman
 Tyylilaji: dance ja pop
 Kesto: 44.26
 Levy-yhtiö: PWL
Kylie Minoguen muut julkaisut
| Enjoy Yourself 1989 | Rhythm of Love 1990 | Let's Get to It 1991 |
Singlet albumilta Rhythm of Love
 ”Better the Devil You Know” Julkaistu: 30. huhtikuuta 1990  ”Step Back in Time” Julkaistu: 22. lokakuuta 1990  ”What Do I Have to Do” Julkaistu: 21. tammikuuta 1991  ”Shocked” Julkaistu: 20. toukokuuta 1991
Rhythm of Love on Kylie Minoguen järjestyksessä kolmas studioalbumi. Se julkaistiin vuonna 1990. Albumilta julkaistiin singleinä kappaleet "Better the Devil You Know", "Step Back in Time", "What Do I Have to Do" ja "Shocked". Kyseessä oli myös ensimmäinen albumi, jolla Kylie oli itse mukana tekemässä kappaleita. Albumi oli huomattavasti house-vaikutteisempi kuin kaksi edeltäjäänsä, mutta menestyi samalla muita heikommin. Levyn menestynein kappale oli ensimmäinen single "Better the Devil You Know".
"Shocked"-kappaleen remiksasi vuonna 1991 DNA, joka on tehnyt remiksejä muun muassa Army of Loversille, sillä albumiversio oli radioon liian pitkä. Rhythm of Love pysyi kymmenen viikkoa Suomen albumilistalla korkeimmillaan sijalla 15. Albumia on maailmanlaajuisesti myyty noin 3 000 000 kappaletta.[lähde? ]
Kappaleet

Better the Devil You Know – 3.52
Step Back in Time – 3.05
What Do I Have to Do? – 3.44
Secrets – 4.06
Always Find The Time – 3.36
The World Still Turns – 4.00
Shocked – 4.48
One Boy Girl – 4.35
Things Can Only Get Better – 3.57
Count The Days – 4.23
Rhythm Of Love – 4.13
Kylie Minogue
| 0 | 1 | 2 | 3 |
| --- | --- | --- | --- |
Diskografia ·  Videografia ·  Konserttikiertueet
| 0 | 1 | 2 |
| --- | --- | --- |
Studioalbumit : Kylie ·  Enjoy Yourself ·  Rhythm of Love ·  Let’s Get to It ·  Kylie Minogue ·  Impossible Princess ·  Light Years ·  Fever ·  Body Language ·  X ·  Aphrodite ·  Kiss Me Once ·  Kylie Christmas ·  Golden ·  Disco ·  Tension
Kokoelmat : Greatest Hits ·  Hits+ ·  Confide in Me ·  Greatest Hits 1987–1999 ·  Greatest Hits 1987–1997 ·  Kylie Minogue: Artist Collection ·  Ultimate Kylie ·  Confide in Me: The Irresistible Kylie ·  Kylie Hits ·  Kylie: The Albums 2000–2010 ·  The Best of Kylie Minogue ·  The Abbey Road Sessions ·  Confide in Me ·  Step Back in Time: The Definitive Collection
Livealbumit : Intimate and Live ·  Showgirl ·  Showgirl Homecoming Live ·  Kylie: Live in New York
Remixalbumit : The Kylie Collection ·  Kylie’s Remixes Volume 1 ·  Kylie’s Remixes Volume 2 ·  Kylie’s Non-Stop History 50+1 ·  Greatest Remix Hits 1 ·  Greatest Remix Hits 2 ·  Mixes ·  Impossible Remixes ·  Greatest Remix Hits 3 ·  Greatest Remix Hits 4 ·  Boombox
EP:t : Money Can’t Buy ·  Darling ·  Pink Sparkle ·  A Kylie Christmas
DVD:t : Live in Sydney ·  Intimate and Live ·  KylieFever2002: Live in Manchester ·  Greatest Hits 1987–1992 ·  Greatest Hits 1987–1997 ·  Greatest Hits 1987–1999 ·  Body Language Live ·  Kylie Minogue: Artist Collection ·  Ultimate Kylie ·  Kylie Showgirl ·  White Diamond ·  Kylie Live: X2008 ·  Aphrodite Les Folies Live in London ·  The Best of Kylie Minogue
Kiertueet : Disco in Dream / The Hitman Roadshow ·  Enjoy Yourself Tour ·  Rhythm of Love Tour ·  Let’s Get to It Tour ·  Intimate and Live Tour ·  On a Night Like This Tour ·  KylieFever2002 Tour ·  Showgirl Tour ·  Showgirl Homecoming Tour ·  KYLIEX2008 ·  For You, For Me Tour ·  Aphrodite World Tour ·  Anti Tour ·  Kiss Me Once Tour ·  Golden Tour
Kirjat : Kylie: La La La ·  The Showgirl Princess ·  K ·  Kylie / Fashion
Parfyymit : Darling ·  Sweet Darling ·  Sexy Darling ·  Showtime ·  Couture ·  Inverse ·  Pink Sparkle ·  Dazzling Darling ·  Music Box
Muuta : Dannii Minogue ·  Stock Aitken Waterman ·  Neighbours
| 0 | 1 | 2 | 3 |
| --- | --- | --- | --- |
 Kirja ·   Luokka
Rutka Laskier

Rutka Laskier kuvassa vasemmalla
Rutka Laskier (12. kesäkuuta 1929 Krakova, Puola – 1943 Auschwitz) oli puolanjuutalainen nainen, joka dokumentoi elämäänsä päiväkirjaansa vuonna 1943 kolmen kuukauden ajalta. Puolan Będzinissä asunut Laskier kuoli Auschwitzin keskitysleirillä samana vuonna. Hänen puolankielinen päiväkirjansa alkaa 19. tammikuuta ja päättyy 24. huhtikuuta 1943. Laskier piilotti päiväkirjansa kotitalonsa lattialautojen alle, ja hänen puolalainen ystävänsä Stanislawa Sapinska varjeli sitä vuosikymmenien ajan. Päiväkirja nousi julkisuuteen vuonna 2007, jolloin Sapinskan sisarenpoika suostutteli hänet julkistamaan teoksen. Päiväkirja luovutettiin Yad Vashemille, joka julkaisi sen englanniksi ja hepreaksi. Päiväkirjan julkistamistilaisuuteen osallistuivat Stanislawa Sapinska, Israelin Puolan-lähettiläs David Peleg, Rutka Laskierin Israelissa asuva sisarpuoli Zahava Scherz, Zaglebie World Organization -järjestön edustaja Avraham Green ja Yad Vashemin Avner Shalev. Päiväkirja on käännetty 12 kielelle.
Rudolf Kolster

Karl Rudolf Fredrik Kolster (2. heinäkuuta 1865 Helsinki – 14. helmikuuta 1918 Helsinki) oli suomalainen lääkäri ja anatomi.
Rudolf Kolsterin isä oli samanniminen insinööri, professorin arvonimen saanut Rudolf Kolster. Hänen äitinsä oli Emma Angelika Ohrt ja puolisonsa vuodesta 1892 Signe Ingeberg Törnudd, Gustaf Törnuddin tytär. Kolster tuli ylioppilaaksi 1883, valmistui filosofian kandidaatiksi 1885 ja lääketieteen lisensiaatiksi 1891. Seuraavana vuonna hän väitteli lääketieteen ja kirurgian tohtoriksi. Helsingin yliopiston patologisen anatomian dosentti hänestä tuli 1893 ja mikroskooppisen anatomian opettaja 1899. Kolster oli Helsingin yliopiston mikroskooppisen anatomian ylimääräinen professori 1905–1918. Hän tutki patologista anatomiaa, sikiönravitsemusta ja hermoston mikroskooppista anatomiaa ja sikiönkehitystä.
Insinööri ja professori Hermann Kolster oli Rudolf Kolsterin veli.
Aiheesta muualla

Kolster, Rudolf (1865–1918) hakuteoksessa Uppslagsverket Finland (2012). (ruotsiksi)